बाबूलाल के हाथों में भाजपा की कमान
खरगोन| भारतीय जनता पार्टी के प्रदेश संगठन ने सोमवार शाम को जिलाध्यक्ष के लिए बाबूलाल महाजन के नाम की घोषणा की। भाजपा कार्यालय में रविवार को निर्वाचन अधिकारी शंकर लालवानी और सहायक निर्वाचन अधिकारी उमेश शर्मा ने मंडल अध्यक्षों और प्रतिनिधियों से गुल्लक में पर्ची डलवाकर उनका पक्ष जाना था। मीडिया प्रभारी मोहन जायसवाल ने बताया रायशुमारी के बाद सोमवार शाम प्रदेश नेतृत्व ने महाजन का नाम तय किया। मंगलवार को प्रदेश प्रतिनिधियों के नामों की घोषणा होगी।
स्थापना दिवस मनाया- खरगोन| राधावल्लभ मार्केट स्थित इंटक के कार्यालय में सोमवार को केक काटकर कांग्रेसियों ने स्थापना दिवस मनाया। वरिष्ठ नेता रवि नाईक व इंटक प्रदेश उपाध्यक्ष इम्तियाज शेख ने कहा कांग्रेस ने हमेशा गरीबों के लिए लड़ाई लड़ी है। जितेंद्र भावसार, अंकुश शर्मा,अनिल खेड़े, अविष्कार सराफ, अतुल भावसार, सुल्तान भुट्टाे आदि मौजूद थे।
hin_Deva hin_Deva hin_Deva